CELEX: 62018CN0689
Language: lv
Date: 2018-11-05 00:00:00
Title: Lieta C-689/18: Lūgums sniegt prejudiciālu nolēmumu, ko 2018. gada 5. novembrī iesniedza Dioikitiko Protodikeio Patron (Grieķija) – XT/Elliniko Dimosio

21.1.2019   
            
            
               LV
            
            
               Eiropas Savienības Oficiālais Vēstnesis
            
            
               C 25/28
            
         
      Lūgums sniegt prejudiciālu nolēmumu, ko 2018. gada 5. novembrī iesniedza Dioikitiko Protodikeio Patron (Grieķija) – XT/Elliniko Dimosio
      
      (Lieta C-689/18)
      (2019/C 25/36)
      Tiesvedības valoda – grieķu
      
         Iesniedzējtiesa
      
      
         Dioikitiko Protodikeio Patron (Grieķija)
      
         Pamatlietas puses
      
      
         Prasītājs: XT
      
         Atbildētāja: Elliniko Dimosio
      
      
         Prejudiciālie jautājumi
      
      
                  1)
               
               
                  Vai Likuma Nr. 4111/2013 44. panta 1. punkta b) apakšpunktā ietvertais noteikums, kas bija spēkā 2013. finanšu gadā (2012. gadā) un saskaņā ar kuru vieglo automašīnu (ar dzinēja tilpumu vienādu vai lielāku par 1 929 kubikcentimetriem), kas ir vecākas par desmit gadiem, skaitot no gada, kurā ir veikta to pirmā nodošana ekspluatācijā Grieķijā, un nevis no gada, kurā, iespējams, ir veikta to iepriekšējā (pirmreizējā) nodošana ekspluatācijā citā Eiropas Savienības dalībvalstī, īpašnieki vai turētāji ir atbrīvoti no luksusa preču nodokļa, ir maksājums ar muitas nodoklim līdzvērtīgu iedarbību Eiropas Savienības dalībvalstu starpā Līguma par Eiropas Savienības darbību 28.–30. panta izpratnē?
               
            
                  2)
               
               
                  Ja atbilde uz pirmo jautājumu ir noliedzoša, vai minētā noteikuma gadījumā ir runa par iekšējo (netiešo) nodokli ražojumiem, kas ir importēti no citām Eiropas Savienības dalībvalstīm, kurš ir lielāks par to, ko uzliek līdzīgiem vietējiem ražojumiem LESD 110. panta izpratnē?